ઉધનામાં કિશોર મુળજી ઠક્કરના નામે રેશનિંગ કાર્ડનું સસ્તુ અનાજ વેચાયું હતું. તપાસ દરમિયાન પુરવઠા વિભાગને તેની જાણ થઈ હતી. તપાસ કરતા કિશોર ઠક્કરે અનાજ લીધું ન હતું. પરવાનેદારે કિશોર ઠક્કરના નામે અનાજ લેવાયું હોવાનું દર્શાવી અનાજ સગેવગે કર્યું હતું. પરવાનદારે બાયોમેટ્રિક ફિંગર પ્રિન્ટ અને સોફ્ટવેર સાથે ચેડા કર્યા હતા. 5 જાન્યુઆરી,2018ના રોજ અમરોલીના ઝોનલ ઓફિસર પ્રવિણકુમાર નાગરદાસ પરમારે આરોપીઓ વિરુદ્ધ ઉધના પોલીસ સ્ટેશનમાં ફરિયાદ નોંધાવી હતી. 8 મહિના પછી ક્રાઇમબ્રાંચે આ ગુનામાં આરોપી કિશન કૈલાશ દાયમા(રહે.જનતાનગર, રતન ચોક, ઉધના યાર્ડ. મુળ રહે. ગાંગાપુર સિટી, ભીલવાડા,રાજસ્થાન) અને ભેરૂલાલ મોહનલાલ પહાડિયા(રહે. દેવસડ ગામ, નવસારી) ની ધરપકડ કરી છે.